Hónapok óta nem bocsátottak ki taxis engedélyt Kolozsváron
Egy magánvállalkozás elkezdéséhez bürokratikus eljárások tömkelegén kell átvergődni. Később is állandóan tájékozódni kell az éppen érvényben levő rendelkezésekről, hiszen a legkisebb kihágásért is pénzbírság jár – s ember legyen a talpán, aki a folyton változó rendelkezések közepette nem hibázik. A jelek szerint maguk a hatósági alkalmazottak sem bírják tartani a lépést a folyton változó szabályozással. A kolozsvári közúti közlekedés évek óta súlyos gondot jelent, a gépkocsik magas száma mellett a levegőszennyeződés is egyre aggasztóbb. S mert új utak építése hosszadalmas és költséges, talán egyszerűbb elvenni az emberek kedvét például a taxis tevékenység vállalásától. A kolozsvári városi tanács legutóbbi határozata szerint ki kellett cserélni a taxilámpát, s a kocsi felső felét fehérre kellett festetni, illetve fóliázni. A tevékenység elkezdésénél pedig talán csak annak lezárása bonyolultabb.
[Napirenden] Tőkés: Nem vagyok a románok fő ellensége!
Nem tartja magát a románok első számú ellenségének, és elutasítja az ellene még az Európai Parlamentben is folytatott lejáratási kampányt Tőkés László europarlamenti képviselő.
[Napirenden] Incidensek az olimpiai láng londoni körútján
Sorozatos összecsapások kísérték az olimpiai láng vasárnapi londoni körútját; a rendőrség délutánig 18 személyt vett őrizetbe. A vártnál jóval hevesebb tiltakozások miatt Fu Jing, Kína londoni nagykövete módosított útvonalon futott a lánggal – Chinatown főutcáján a kínai lakosság éljenzéssel fogadta őt. Az első fáklyával vasárnap Sir Steve Redgrave brit evezős olimpiai bajnok indult el az észak-londoni Wembley stadionból, de már néhány méter után incidens zavarta meg az eseményt. Redgrave a stadionon kívül a lángot egy fiatal sportolónőnek adta át, aki egy nyitott, emeletes londoni városnéző busszal vitte tovább az új fáklyát. Ahogy felszállt a buszra, három tiltakozó vetette utána magát, és megpróbálták kikapni a fáklyát a kezéből, vagy eloltani a lángot. A busz ajtajánál dulakodás tört ki a rendőrökkel, akik végül a három tiltakozót a földre teperték, majd elvitték. Később, a Notting Hill kerület felé vezető főúton egy tiltakozónak pillanatokra sikerült is megragadnia a fáklyát, majd más tiltakozók kézi tűzoltó készülékkel próbálták kioltani a lángot.
[Napirenden] Markó: decentralizációt, új régiókat
Azonnali decentralizációt és mielőbbi közigazgatási átszervezést tart szükségesnek Markó Béla, az RMDSZ elnöke, aki a Régiók az értékek Európájában elnevezésű szovátai konferencián azt is kifejtette, újra kell gondolni a prefektusok helyét és szerepét. Galeote Gerardo, az Európai Parlament Regionális Fejlesztési Bizottságának elnöke Szovátán elhangzott előadásában figyelmeztetett, a nemzeti bruttó össztermék egy főre eső uniós átlagához képest Romániának jelentős lemaradást kell behoznia, az uniós felzárkóztatást segítő programokat nagy mértékben ki kell használnia.
[Kult-Túra] Mátyás-jelenetek Gyermeknapon
[Kult-Túra] Fotóművészeti Nyári Egyetem
A Magyar Fotóművészeti Alkotócsoportok Országos Szövetsége 2008. június 28. és július 5. között Sárospatakon rendezi meg hagyományos Fotóművészeti Nyári Egyetemét. A rendezvény nyitott, életkortól, lakóhelytől, foglalkozástól és szakmai előképzettségtől függetlenül bárki jelentkezhet az egyhetes rendezvényre. Előadások, fotótúrák, fotókiállítások és társművészeti produkciók színesítik a programot.
[Kult-Túra] Útban a tökéletesség felé
Izgalmasnak ígérkezett a Protestáns Teológiai Intézet dísztermében szombat este megtartott hangverseny, ahol fiatal anyaországi tehetségek – mindketten a Budapesti Liszt Ferenc Zeneművészeti Egyetem növendékei – léptek fel. A műsor első felében Pregun Tamás zongorajátékát hallottuk, majd a második rész igazi csemege volt a komolyzene-rajongóknak: Farkas Olívia (gordonka) előadásában Rachmanyinov gordonka-zongora szonátáját hallottuk, zongorán kísért Pregun Tamás. Mindketten már több nemzetközi versenyen szerepeltek, ahol dobogós helyezést értek el – tudtuk meg a hangverseny előtti bevezetőből.
NÉVNAP: Herman. A germán Heriman névből ered, jelentése: hadi férfi.
[Vélemény] Mérték
Folyamatos boldogságkeresés közben nem árt odafigyelni arra, hogy az életünkben milyen mértékben érvényesül a mérték. A szójátékon túl azért gondolom úgy, hogy a mértéknek különös fontosságot kell tulajdonítani, mert az életünkben meghonosodott aránytalanságok jelentik a boldogtalanság egyik legfőbb forrását. Ennek kapcsán jut eszembe egyik ismerősöm jópofa mondása, miszerint ha az ember arra lett volna teremtve, hogy egész nap a számítógép előtt üljön, akkor USB porttal kellett volna születnünk a derekunkon.